b"\n_START_ARTICLE_\nInstitut Pierre Werner\n_START_SECTION_\nHist\xc3\xb2ria\n_START_PARAGRAPH_\nL'Institut Pierre Werner va ser establert el 2003 a Luxemburg, a iniciativa dels governs franc\xc3\xa8s, alemany i luxemburgu\xc3\xa8s. T\xc3\xa9 la forma jur\xc3\xaddica d'una organitzaci\xc3\xb3 sense fins de lucre (ASBL) sota les lleis de Luxemburg. \xc3\x89s sota l'autoritat dels seus col\xc2\xb7laboradors, el Goethe-Institut de la Rep\xc3\xbablica Federal d'Alemanya, el Ministeri d'Afers Exteriors de Fran\xc3\xa7a i el Ministeri de Cultura de Luxemburg. Continua el treball de l'ex Goethe-Institut de Luxemburg i de l'antiga Biblioteca Thomas-Mann, ara amb un nou objectiu._NEWLINE_L'elecci\xc3\xb3 de Luxemburg per establir all\xc3\xa0 la seu de l'IPW emfasitza el seu car\xc3\xa0cter d'instituci\xc3\xb3 europea. El Gran Ducat desenvolupa el seu paper com a mitjancer en un intercanvi din\xc3\xa0mic entre les grans pot\xc3\xa8ncies per al desenvolupament col\xc2\xb7lectiu. El seu objectiu \xc3\xa9s fomentar el desenvolupament de la ciutadania europea en l'esperit de la il\xc2\xb7lustraci\xc3\xb3 i l'esperit de Colpach, aix\xc3\xad com les ambicions humanistes i democr\xc3\xa0tics desenvolupades despr\xc3\xa9s de la Segona Guerra Mundial.\n_START_SECTION_\nActivitat\n_START_PARAGRAPH_\nL'IPW organitza confer\xc3\xa8ncies, debats i seminaris amb relaci\xc3\xb3 a Europa en temes culturals, estudis pol\xc3\xadtics, econ\xc3\xb2mics i socials. Promou la reuni\xc3\xb3 dels intel\xc2\xb7lectuals francesos, alemanys i luxemburguesos, entre ells i amb els seus col\xc2\xb7legues europeus i de la resta del m\xc3\xb3n. De gran diversitat intel\xc2\xb7lectual, aquests esdeveniments promouen intercanvis de punts de vista i contribueixen a un di\xc3\xa0leg multilateral m\xc3\xa9s ampli de cultures."